Държавен вестник, бр. 27, 2019 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  27
в капитала и тези, отдадени на концесия, за 
които в концесионния договор е предвидено 
извършването на основен ремонт и рекон-
струкция от страна на концесионера.
Чл. 23. (1) При осъществяването на своята 
дейност ДПУСЯ има правата и задълженията 
на собственик на язовирните стени и съоръ-
женията към тях на язовирите по чл. 138б и 
предоставяните по чл. 139а, ал. 5 от ЗВ.
(2) При спор или неяснота относно собстве-
ността на язовир ДПУСЯ осъществява орга-
низацията и техническата му експлоатация до 
влизането в сила на съдебното решение или до 
установяването на собственика при спазване 
на изискванията на чл. 138в, ал. 1 от ЗВ.
Чл. 24. Държавно предприятие „Управление 
и стопанисване на язовири“ изготвя аварийни 
планове по реда на чл. 35 от Закона за защита 
при бедствия или възлага тяхното изготвяне 
на оператори, като осигурява изпълнението 
на предвидените в тях мерки. 
Раздел II
Структура, функции и организация на пред-
приятието
Чл. 25. (1) Държавно предприятие „Управле-
ние и стопанисване на язовири“ се състои от: 
1. главно управление; 
2. 8 клона – териториални поделения. 
(2) Структурата на главното управление на 
предприятието включва обща администрация, 
организирана в една дирекция, специализирана 
администрация, организирана в две дирекции, 
звено „Вътрешен одит“ и финансов контрольор:
1. дирекция „Техническа експлоатация, 
стопанисване и поддръжка“;
2. дирекция „Водностопанска дейност“;
3. дирекция „Финансово управление и обща 
администрация“;
4. звено „Вътрешен одит“;
5. финансов контрольор. 
(3) Числеността на предприятието се одо­
б­рява от управителния съвет.
Чл. 26. Дирекция „Техническа експлоата-
ция, стопанисване и поддръжка“:
1. осигурява:
а) системен непрекъснат технически мо-
ниторинг на всички хидротехнически съо-
ръжения чрез използване на измервателна и 
контролна апаратура за мониторинг на тяхното 
състояние, отговаряща на изискванията на На-
редбата за условията и реда за осъществяване 
на техническата и безопасната експлоатация 
на язовирните стени и на съоръженията към 
тях, както и на контрол за техническото им 
състояние, приета с Постановление № 262 
на Министерския съвет от 2016 г., както и 
визуални огледи;
б) поддръжката и ремонтно-възстановител-
ните дейности на язовири, хидротехнически 
и защитни съоръжения;
в) поддръжката и проводимостта на реч-
ното легло, диги, корекции на реки и дерета, 
почистване на откоси, дървесна и храстова рас-
тителност и други хидротехнически и защитни 
съоръжения в съответствие с параметрите на 
преливните съоръжения на разстояние до 500 м 
от язовирните стени;
г) поддържането на водностопанските 
системи и хидротехническите съоръжения, 
включително на язовирните стени и/или съо-
ръженията към тях в техническа изправност, 
включително оценка и анализ на техническото 
им състояние;
д) два пъти годишно – технически прегледи 
на язовирите;
е) използването на информационна систе-
ма, предоставена от Държавната агенция за 
метрологичен и технически надзор, съгласно 
Наредба № РД-04-02 от 2016 г. за условията и 
реда за използването на информационна сис-
тема за техническото състояние на язовирните 
стени и съоръженията към тях, предоставена 
от Държавната агенция за метрологичен и 
технически надзор, издадена от министъра на 
икономиката (ДВ, бр. 96 от 2016 г.);
ж) спазване на изискванията за техническа 
и безопасна експлоатация на язовирните стени 
и на съоръженията към тях, определени в На-
редбата за условията и реда за осъществяване 
на техническата и безопасната експлоатация 
на язовирните стени и на съоръженията към 
тях, както и на контрол за техническото им 
състояние;
з) регулиране на водните нива в язовирите 
с цел намаляване на риска от наводнения;
и) физическата сигурност на обектите по 
Наредба № РД-02-20-6 от 2016 г. за техничес­
ките изисквания за физическа сигурност на 
строежите, издадена от министъра на регио-
налното развитие и благоустройството (ДВ, 
бр. 1 от 2017 г.);
2. изготвя:
а) програми за технически контрол чрез 
изградените за тази цел контролно-измери-
телни системи;
б) анализи за състоянието на потенциал-
но опасни язовирни стени, стопанисвани от 
предприятието;
в) аварийните планове по чл. 24;
г) годишни ремонтни и инвестиционни 
програми;
д) техническа документация, в т.ч. инструк-
ция за експлоатация;
3. разработва вътрешни документи, регла-
ментиращи дейностите, свързани с техническа-
та експлоатация, сигурността и надеждността 
на язовирните стени и на другите хидротех-
нически съоръжения.
Чл. 27. Дирекция „Водностопанска дейност“:
1. осъществява непрекъснати наблюдения 
на техническото и експлоатационното със-
тояние на язовирите и сваляне и първична 
обработка на данните от контролно-измерва-
телните системи (КИС);
2. изготвя и поддържа записи и обработка 
на бази данни, свързани с управлението на 
язовирите;
3. осъществява наблюдение във връзка с 
преминаване на високи вълни през язовир-
ните стени, като: